
58 DR 31.10.2012 

 
Jadi soalan yang disentuh tadi, saya akan jawab secara bertulis kepada Yang 

Berhormat Kota Melaka. Saya lihat dahulu.  

Yang Berhormat Tangga Batu dahululah kerana dia mungkin, dia ada di sinikah? 
[Disampuk] Kalau sudah balik tidak payah jawab. Jawab secara bertulis.  

Ini ada satu soalan yang disebutkan oleh Yang Berhormat dari Indera Mahkota 
dan Yang Berhormat Kota Melaka. Mungkin saya terangkan sedikit. Jumlah NPL bagi Skim 
Pinjaman Mudah oleh SME Corporation Malaysia. Sejak dilancarkan pada 2011 tidak ada 
pinjaman yang berbayar. Jumlah kelulusan Skim Pinjaman Mudah dan jenis pinjaman yang 
diberikan, jumlah pinjaman yang diluluskan berjumlah RM16.8 juta kepada 212 syarikat 
PKS melalui kerjasama SME Bank dan Bank Rakyat bagi pinjaman modul kerja, pembelian 
mesin dan aktiviti promosi. 

■1650 

Jadi Tuan Pengerusi, saya rasa itu sahaja jawapan saya pada kementerian ini. 
Jadi jika ada soalan-soalan yang saya belum jawab, kita akan beri secara... 

Dr. Dzulkefly Ahmad [Kuala Selangor]: Satu tidak jawab, Kuala Selangor. 
Tolong Menteri kalau boleh. Ada? 

Dato' Jacob Dungau Sagan: Secara bertulislah. 

Dr. Dzulkefly Ahmad [Kuala Selangor]: Bertulis? 

Dato' Jacob Dungau Sagan: Ya. Secara bertulislah. Terima kasih. 

Dr. Dzulkefly Ahmad [Kuala Selangor]: [Ketawa] Tidak mengapalah, bertulislah. 
Tidak mengapa. Terima kasih. 

Dato' Jacob Dungau Sagan: Ini kerana soalan Yang Berhormat tadi pun banyak 
terlibat dengan statistik yang ada. Jadi kita perlu memberi statistik yang lengkap kepada 
Yang Berhormat. Itu sahaja. Sekian, terima kasih Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, 
sebelum saya menjemput untuk mempersetujukan peruntukan ini, saya ingin 
memperingatkan pihak kementerian. Apabila berjanji, minta tolonglah pegawai di belakang 
itu ingatkan yang Menteri sudah berjanji hendak bagi jawapan bertulis, minta tolong buat 
penulisan itu supaya tiap-tiap Ahli yang dijanji dapat jawapannya, tidak kira siapa. Ya, Yang 
Berhormat. 

Ahli-ahli Yang Berhormat, masalahnya ialah bahawa wang sejumlah 
RM673,387,000 untuk Maksud B.24 di bawah Kementerian Perdagangan Antarabangsa 
dan Industri jadi sebahagian daripada Jadual hendaklah disetujukan. 

 [Masalah dikemuka bagi diputuskan, dan disetujukan] 

 [Wang sebanyak RM673,387,000 untuk Maksud B.24 diperintahkan jadi 
sebahagian daripada Jadual] 

Tuan Pengerusi [Datuk Dr. Wan Junaidi bin Tuanku Jaafar]: Masalahnya ialah 
bahawa perbelanjaan sebanyak RM1,345,600,000 untuk Maksud P.24 yang disebutkan 
dalam Anggaran Pembangunan bagi tahun 2013 hendaklah diluluskan. 

 [Masalah dikemuka bagi diputuskan, dan disetujukan] 

 [Wang sebanyak RM1,345,600,000 untuk Maksud P.24 diluluskan jadi sebahagian 
daripada Anggaran Pembangunan 2013] 

 
Maksud B.25 [Jadual] – 
Maksud P.25 [Anggaran Pembangunan 2013] - 

 

Tuan Pengerusi [Datuk Dr. Wan Junaidi bin Tuanku Jaafar]: Kepala Bekalan 
B.25 dan Kepala Pembangunan P.25 di bawah Kementerian Perdagangan Dalam Negeri, 
Koperasi dan Kepenggunaan terbuka untuk dibahas.  

Yang Berhormat Putatan. 



Jadi soalan yang disentuh tadi, saya akan jawab secara bertulis kepada Yang Berhormat Kota Melaka. Saya lihat dahulu. Yang Berhormat Tangga Batu dahululah kerana dia mungkin, dia ada di sinikah? [Disampuk] Kalau sudah balik tidak payah jawab. Jawab secara bertulis. Ini ada satu soalan yang disebutkan oleh Yang Berhormat dari Indera Mahkota dan Yang Berhormat Kota Melaka. Mungkin saya terangkan sedikit. Jumlah NPL bagi Skim Pinjaman Mudah oleh SME Corporation Malaysia. Sejak dilancarkan pada 2011 tidak ada pinjaman yang berbayar. Jumlah kelulusan Skim Pinjaman Mudah dan jenis pinjaman yang diberikan, jumlah pinjaman yang diluluskan berjumlah RM16.8 juta kepada 212 syarikat PKS melalui kerjasama SME Bank dan Bank Rakyat bagi pinjaman modul kerja, pembelian mesin dan aktiviti promosi. #1650 Jadi Tuan Pengerusi, saya rasa itu sahaja jawapan saya pada kementerian ini. Jadi jika ada soalan-soalan yang saya belum jawab, kita akan beri secara... Dr. Dzulkefly Ahmad [Kuala Selangor]: Satu tidak jawab, Kuala Selangor. Tolong Menteri kalau boleh. Ada? Dato' Jacob Dungau Sagan: Secara bertulislah. Dr. Dzulkefly Ahmad [Kuala Selangor]: Bertulis? Dato' Jacob Dungau Sagan: Ya. Secara bertulislah. Terima kasih. Dr. Dzulkefly Ahmad [Kuala Selangor]: [Ketawa] Tidak mengapalah, bertulislah. Tidak mengapa. Terima kasih. Dato' Jacob Dungau Sagan: Ini kerana soalan Yang Berhormat tadi pun banyak terlibat dengan statistik yang ada. Jadi kita perlu memberi statistik yang lengkap kepada Yang Berhormat. Itu sahaja. Sekian, terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, sebelum saya menjemput untuk mempersetujukan peruntukan ini, saya ingin memperingatkan pihak kementerian. Apabila berjanji, minta tolonglah pegawai di belakang itu ingatkan yang Menteri sudah berjanji hendak bagi jawapan bertulis, minta tolong buat penulisan itu supaya tiap-tiap Ahli yang dijanji dapat jawapannya, tidak kira siapa. Ya, Yang Berhormat. Ahli-ahli Yang Berhormat, masalahnya ialah bahawa wang sejumlah RM673,387,000 untuk Maksud B.24 di bawah Kementerian Perdagangan Antarabangsa dan Industri jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan] [Wang sebanyak RM673,387,000 untuk Maksud B.24 diperintahkan jadi sebahagian daripada Jadual] Tuan Pengerusi [Datuk Dr. Wan Junaidi bin Tuanku Jaafar]: Masalahnya ialah bahawa perbelanjaan sebanyak RM1,345,600,000 untuk Maksud P.24 yang disebutkan dalam Anggaran Pembangunan bagi tahun 2013 hendaklah diluluskan. [Masalah dikemuka bagi diputuskan, dan disetujukan] [Wang sebanyak RM1,345,600,000 untuk Maksud P.24 diluluskan jadi sebahagian daripada Anggaran Pembangunan 2013]. Maksud B.25 [Jadual]- Maksud P.25 [Anggaran Pembangunan 2013]-. Tuan Pengerusi [Datuk Dr. Wan Junaidi bin Tuanku Jaafar]: Kepala Bekalan B.25 dan Kepala Pembangunan P.25 di bawah Kementerian Perdagangan Dalam Negeri, Koperasi dan Kepenggunaan terbuka untuk dibahas. Yang Berhormat Putatan.